**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**Történetek a magyarok eredetéről**

**Mit meséltek a mondák?**

**1). A magyarok korai történelméről csak ősi mondák maradtak fenn.**Ménrót a Biblia szerint Noé egyik dédunokája volt, fiait **Hunornak és Magornak (Magyar) hívták.**A krónikások történeteikben ezzel a hunok és a magyarok rokonságát hangsúlyozták.
Egy másik krónikás kiemelte, hogy a bibliai Magóg (Noé unokája) **közös őse volt Attila hun királynak és Álmosnak**, a Magyar Nagyfejedelemség későbbi megalapítójának.

**Mit mondanak a tudósok?**

**2). Ősi mondáink** szerint a magyarok rokonságban állnak a hunokkal**. Idegen történetírók más sztyeppei népekkel is rokonították eleinke**t, így az onogurokkal, avarokkal, türkökkel.
A nyelvészek viszont a magyar nyelvet a **finnugor nyelvcsaládba** **sorolták**.

**A magyarok életmódja**

**3).** A sztyeppén, azaz a füves pusztán élő magyarság **vándorló életmódot** folytatott. A főleg állattenyésztésből élő magyarok mindig **oda hajtották állataikat, ahol dúsabb volt a fű.**Ugyanakkor régészeti leletek a földművelés meglétét is mutatják, és ez legalább aratásig egy helyhez kötötte őseinket, ezért **ezt az életmódot félnomádnak nevezik.
A magyarok lóháton harcoltak.
Legfontosabb fegyverük az íj volt,** amit lovon vágtatva is kiválóan tudtak használni. A **legértékesebb állatuk a szarvasmarha** volt.
A húsát megették, a bőréből sarut, tarsolyt, ruhát készítettek, míg a szarvából ivókürtöt faragtak. A **juhok** tejjel és gyapjúval látták el őket.
A vándorló magyarok, a többi sztyeppei néphez hasonlóan, **kerek jurtákban laktak**. A jurtákat szét lehetett szedni, és az új szállásterületen össze lehetett állítani.

**Fogalmak – Évszámok**

**székelyek: magyarok, akik a mai Erdély keleti részén élnek.**

**Erdély: 1920-ig Magyarország keleti területe, ma Románia nyugati része.**

**Tejút: csillagrendszer, amelynek a mi Földünk is része.**

**nomád életmód: állandó vándorlással, szállásterület váltással járó életmód.**

**félnomád életmód: az ideiglenes szállásterületen már növénytermesztéssel
 is foglalkoznak.**

**jurta: könnyen szétszedhető, összerakható, hordozható sátor, amelyben
 őseink éltek**